b'\n_START_ARTICLE_\nCerkev sv. Jurija, Miren\n_START_SECTION_\nCerkvina predhodnica\n_START_PARAGRAPH_\nPrva \xc5\xbeupnijska cerkev je stala bli\xc5\xbeje reki Vipavi, vendar njena lokacija ni znana. Njeni za\xc4\x8detki naj bi segali vsaj v 10. stoletje, ko naj bi bila postavljena kakor lastni\xc5\xa1ka cerkev. Reka Vipava jo je pogosto poplavljala, zato so novo zgradili  na sedanjem mestu, verjetno v 15. stoletju. Slednja je bila leta 1826 poru\xc5\xa1ena, na istem mestu pa je bila zgrajena sedanja, ki je bila posve\xc4\x8dena 30. Avgusta 1828. Izmed cerkvenega okrasja iz \'\'starej\xc5\xa1e\'\' cerkve sta se ohranila le stranska oltarja Ro\xc5\xbenovenske Matere Bo\xc5\xbeje z Jezu\xc5\xa1\xc4\x8dkom in Srca Jezusovega, v baro\xc4\x8dnem slogu.\n_START_SECTION_\nZgodovina cerkvene stavbe\n_START_PARAGRAPH_\nV \xc4\x8dasu gospoda \xc5\xbeupnika Kri\xc5\xa1tofa Spolada je Miren dobil novo cerkev. Zgrajena je bila leta 1827, posve\xc4\x8dena pa 30. avgusta leto pozneje. Cerkev je bila med 1. svetovno vojno hudo po\xc5\xa1kodovana, saj se so naselje prizadeli hudi boji 6. so\xc5\xa1ke bitke. Med obnovo opusto\xc5\xa1ene cerkve, ki je stekla februarja. Leta 1926 so prvotni zvonik s pro\xc4\x8delja premestili za cerkev in odstranili ve\xc4\x8dino pro\xc4\x8deljnega okrasja. Prva ma\xc5\xa1a v prenovljeni cerkvi je potekla 12. junija 1927.\n_START_SECTION_\nOpis cerkve\n_START_PARAGRAPH_\nCerkev je enoladijska grajena v neklasicisti\xc4\x8dnem slogu. Glavni oltar je posve\xc4\x8den sv. Juriju stranska zavetnika pa sta sveta Peter in Pavel. V cerkvi sta \xc5\xa1e dva stranska oltarja posve\xc4\x8dena Srcu Jezusovemu in Ro\xc5\xbenovenski Materi Bo\xc5\xbeji. V cerkveni ladji sta \xc5\xa1e oltarna ni\xc5\xa1a z misjonskim kri\xc5\xbeem in kalvarijo na levi strani in oltarna ni\xc5\xa1a s kipom sv. Jo\xc5\xbeefa in podobami iz njegovega \xc5\xbeivljenja na desni strani. Pod pevskim korom je tudi kapelica s kipom Lur\xc5\xa1ke Matere Bo\xc5\xbeje. Slavolo\xc4\x8dno steno krasi freska dobrega pastirja, strop prezbiterija pa freska s prizori iz Jezusovega \xc5\xbeivljenja in podoba Jagnjeta Bo\xc5\xbejega v centralnem medaljonu. _NEWLINE_Nad vhodom v zakristijo je v zid ugrajena spominska plo\xc5\xa1\xc4\x8da iz leta 1828, napis v latin\xc5\xa1\xc4\x8din pa se glasi: "ANNO ANTE EXTRVCTA TRIGES IMA AVGVSTI DEO CONSECRATA", kar v slovenskem prevodu pomeni: "Leto poprej zgrajena, trideseta avgusta Bogu posve\xc4\x8dena"._NEWLINE_Pro\xc4\x8delje krasijo \xc5\xa1tirje pilastri, ki fasado delijo na tri ploskve. Na stranskih ploskvah sta okni in manj\xc5\xa1a vrata, Osrednjo ploskev pa bogati ni\xc5\xa1a s kipom svetega Jurija iz leta 1997 in velika vrata z razko\xc5\xa1nim kamnitim oramentom. Na slemenu cerkvene strehe stoji kamniti kri\xc5\xbe.'